यहोवा उपासना र प्रशंसाका योग्य, वैध शासक हुनुहुन्छ। ‘तिनीहरूले जानून्‌, कि तपाईं जसको नाउँ यहोवा * हो, तपाईं सारा पृथ्वीमा सर्वोच्च हुनुहुन्छ’ भनी भजन ८३:१८ मा लेखिएको पाउँछौं। थुप्रै भजनहरूमा यहोवाका सृष्टिका कामहरूको प्रशंसा गरिएका छन्‌। जस्तै टिलपिल ताराले भरिएको आकास, पृथ्वीका अद्भुत प्राणीहरू र आश्चर्यजनक मानव शरीर। (भजन ८, १९, १३९, १४८) अरू भजनले आफ्ना वफादार जनहरूलाई जोगाउने र उनीहरूको रक्षाको लागि कदम चाल्ने परमेश्वरको रूपमा यहोवाको महिमा गरेको छ। (भजन १८, ९७, १३८) अनि अन्य भजनले भने थिचोमिचोमा परेकाहरूलाई उद्धार गर्ने र दुष्टलाई सजाय दिने न्यायी परमेश्वरको रूपमा उहाँको गुणगान गाएको छ।—भजन ११, ६८, १४६.
